text: বোলো বা রিড এলং হল গুগলের ভারতীয় কার্যক্রম হতে প্রকাশিত শিশুদের ভাষা-পঠন শিক্ষার একটি অ্যানড্রয়েড অ্যাপ্লিকেশন। ২০১৯ সালের ৬ই মার্চ অ্যাপ্লিকেশনটি গুগল প্লে স্টোরে অবমুক্ত করা হয়। এতে দিয়া নামের একটি চরিত্র সচিত্র গল্পের মাধ্যমে শিশুদেরকে পড়া শিখতে সাহায্য করে। এতে ইংরেজি ও ভারতীয় প্রধান ভাষাসমূহ অর্থাৎ হিন্দি, বাংলা, তামিল, তেলেগু, মারাঠি ও উর্দুর পাশাপাশি স্পেনীয় ও পর্তুগিজ ভাষা পড়তে শেখারও সুবিধা রয়েছে। এতে মূলত লেখা-থেকে-কথা প্রযুক্তি ব্যবহার করা হয়েছে, যার মাধ্যমে দিয়া নামক চরিত্র গল্প পড়ে শোনায় এবং পাশাপাশি কথা-থেকে-লেখা প্রযুক্তিও ব্যবহার করা হয়েছে, যার মাধ্যমে ব্যবহারকারী শিশুর পড়া সঠিক হল কিনা তা যান্ত্রিকভাবে সনাক্ত করা হয়। ২০১৯ সালের সেপ্টেম্বরে এতে ছোটা ভীম ও কথা কিডসের গল্প সংযুক্ত করা হয়। ২০২০ সালের এপ্রিলে অ্যাপ্লিকেশনটির একটি নতুন সংস্করণ অবমুক্ত করা হয়। ২০২০ সালের সেপ্টেম্বরে এর ভাষা তালিকায় নবম ভাষা হিসেবে আরবি ভাষা যুক্ত করা হয়।
  
  তথ্যসূত্র
  
  বিষয়শ্রেণী:গুগল
  বিষয়শ্রেণী:অ্যানড্রয়েড (অপারেটিং সিস্টেম) সফটওয়্যার
title: গুগল বোলো